เรื่องร้องเรียน (ถนน) วันที่ 2022-06-29 00:47:16 — แขวงปทุมวัน เขตปทุมวัน กรุงเทพมหานคร
คุณพ่อ (86 ปี) เป็นข้าราชการบำนาญ สังกัด (ครู) กทม.  2-3 ปีมานี้ ทาง รพ.จุฬาฯ ได้เปลี่ยนแปลงระบบของ ผู้ป่วยสิทธิ กทม.  จากเดิมคือระบบเบิกจ่ายตรง  ซึ่งเมื่อมีชื่อลงทะเบียนอยู่ในระบบ (ครั้งแรก-ครั้งเดียว) เรียบร้อยแล้ว เมื่อมารับบริการก็แสดงเพียงบัตร ปชช. ที่ เคาท์เตอร์การเงินฯ ก็สามารถรับบริการได้เรียบร้อยปกติดีมาก

แต่ปัจจุบันสิทธิเบิกจ่ายตรง กทม. เมื่อมารับบริการจะต้องทำการเปิดสิทธิ “ทุกครั้ง”  ทำให้ผู้ป่วยและญาติไม่ได้รับความสะดวก  และหลายครั้งญาติต้องต้ดสินใจสำรองจ่ายเงินไปเองก่อนเพื่อความรวดเร็ว และค่อยส่งใบเสร็จฯ มาเบิกกับต้นสังกัดทีหลัง

เคยได้ทำหนังสือร้องเรียนไปทาง รพ.จุฬา แล้วหลายครั้ง  ณ ปัจจุบัน ทาง รพ.ช่วยแก้ปัญหาในเบื้องต้น โดยการนำชื่อของผู้ป่วยแจ้งไว้กับที่เคาท์เตอร์เปิดสิทธิ เมื่อมารับบริการก็นำบัตร ปชช. เข้าไปให้ จนท. เปิดสิทธิได้เลยโดยไม่ต้องรีบมาจับบัตรคิวตั้งแต่ตีห้าครึ่ง  ก็เป็นทางออก (ชั่วคราว) ที่อำนวยความสะดวกให้ประมาณนึง  แต่ถ้าในวันนั้นๆ ผู้ป่วยมีต้องเจาะเลือดด้วย ยังไงทางญาติก็ต้องตัดสินใจสำรองจ่ายไปก่อนเสมอ เพื่อความรวดเร็วไม่ต้องให้คนไข้ต้องรอนานอยู่ดี  เพราะห้องการเงินฯ และห้องเจาะเลือด เปิดบริการตั้งแต่ 6 โมงเช้า ส่วนเคาท์เตอร์เปิดสิทธิเริ่มให้บริการที่ 7 โมง  ถ้าจะรอให้เปิดสิทธิก่อน กว่าผู้ป่วยจะได้คิวเจาะเลือด กว่าจะได้กินข้าว กว่าจะได้ผลเลือด ก็จะช้าไปทุกกระบวน

ไม่ทราบว่าทาง รพ.จุฬา ใช้เกณฑ์อะไรในการเปลี่ยนแปลงระบบนี้  เพราะสิทธิของกรมบัญชีกลาง ก็ไม่เห็นต้องเปิดสิทธิทุกครั้งแบบสิทธิ กทม.  แค่ลงทะเบียนมีชื่ออยู่ในระบบเบิกจ่ายตรงเรียบร้อย ก็มาใช้บริการได้เลยอยู่แล้ว

ถ้าเป็นปัญหาที่ทาง กทม. ติดหนี้ รพ. ก็ฝากรบกวนช่วยแก้ไขให้ด้วยค่ะ  เพราะระบบจ่ายตรงเดิมนั้น อำนวยความสะดวกให้กับผู้ป่วยตลอดมา  แต่การเปลี่ยนแปลงระบบในครั้งนี้ เป็นการนำระบบที่ล้าหลังและไม่สะดวกกลับมาใช้งาน เสียเวลาและทรัพยากรทั้งผู้ป่วย ญาติ รวมถึง จนท.รพ. เอง ด้วยค่ะ

หวังใจว่าการประสานงานระหว่าง อ.ชัชชาติ (ผู้ว่า กทม.) กับ อ.ฉันชาย (ผอ.รพ.จุฬา) จะสัมฤทธิ์ผล  และนำระบบเบิกจ่ายตรงอันสะดวกรวดเร็ว กลับมาใช้ได้เป็นปกติตามเดิมนะคะ🙏